Gigliola Cinquetti (s. 20. joulukuuta 1947 Verona) on italialainen laulaja. Cinquetti voitti San Remon musiikkifestivaalit 16-vuotiaana vuonna 1964 kappaleellaan ”Non ho l’età”. Myöhemmin samana vuonna Italiaa edustanut Cinquetti voitti Eurovision laulukilpailun samaisella kappaleella. Cinquetti osallistui Italian edustajana myös vuoden 1974 Euroviisuihin kappaleellaan ”Si” sijoittuen toiseksi ABBA:n jälkeen.